Gluck forsøkte å reformere den italienske opera med sitt krav om at musikken skulle underordnes teksten, og var dermed på kollisjonskurs med Mozart som satte musikken høyest. Under Mozarts besøk i Paris havnet han midt i striden om dette mellom Gluck og Niccolò Piccinni, der den fredsommelige Piccinni helt uforvarende ble gjort til fører for Glucks motstandere.